Source: http://docplayer.fi/3840630-Mmm-rmo-a-2-ja-maa-ja-metsatalousministerion.html
Timestamp: 2017-08-23 06:49:51+00:00
Document Index: 20027557

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ']

MMM-RMO. A 2) ja maa- ja metsätalousministeriön - PDF
Download "MMM-RMO. A 2) ja maa- ja metsätalousministeriön"
1 Maa- ja metsätalousministeriön rakentamismääräykset ja -ohjeet Liite 12 MMM:n asetukseen tuettavaa rakentamista koskevista rakentamismääräyksistä ja suosituksista (100/01) Kotieläinrakennusten ympäristönhuolto MMM-RMO C4 1. YLEISTÄ Maa- ja metsätalousministeriön rakentamismääräys- ja ohjekokoelman osa C 4 sisältää tuettavien kotieläinrakennusten lanta-, virtsa- ja säilörehun puristenestevarastoja, lantakouruja ja -johtoja, turkistarhojen ympäristöhaittojen ehkäisemistä sekä muiden jätteiden varastointia koskevia määräyksiä ja suosituksia. Näiden määräysten ja ohjeiden lisäksi on tuettavassa rakentamisessa otettava huomioon mitä muiden viranomaisten antamissa säädöksissä lannan, virtsan ja puristenesteen varastoinnin ja käsittelyn osalta säädetään. Määräykset on annettu lihavoituna. 1.1 Yleiset vaatimukset Lanta- ja puristenestevarastojen ja -laitteiden tulee täyttää turvallisuuden ja terveellisyyden vaatimukset sekä eläinten että ihmisten kannalta, eivätkä ne saa aiheuttaa haittaa ympäristölle. Erityisesti tulee kiinnittää huomiota ratkaisujen taloudellisuuteen ja toimivuuteen. Valtioneuvoston ja muiden viranomaisten päätösten ja sopimusten mukaan mm. vanhojen karjasuojien lannan ja puristenesteen varastointi, käsittely ja levitys on saatava tasolle, jota uusilta tuotantoyksiköltä edellytetään. Näin voidaan vähentää merkittävästi karjatalouden välittömiä päästöjä. Samalla voidaan vähentää vesistöjen happea kuluttavaa kuormitusta huomattavasti ja parantaa tuotantoyksiköiden ja niiden lähiympäristön hygieenistä tasoa. Maaseudun ympäristöohjelman tavoitteena on luonnonvesien laadun huononemisen estyminen, likaantuneiden vesien tilan parantaminen ja kotieläintuotannon harjoittaminen pitkällä aikajänteellä ympäristön kannalta kestävällä tavalla. Kotieläinten lannasta haihtuu ammoniakkia, joka laskeutuu ympäristöön ja vesistöön, ja muodostaa osan niihin kohdistuvasta typpikuormituksesta. Kotieläintaloutta tulisi harjoittaa siten, että tuotannosta aiheutuu mahdollisimman vähän ammoniakkipäästöjä ilmaan 2. RAKENNUSSUUNNITELMAT JA NIIDEN KÄSITTELY 2.1 Rakennussuunnitelma-asiakirjat Rakennussuunnitelma-asiakirjojen laadinnassa tulee noudattaa ympäristöministeriön päätöstä rakennuspiirustuksista (Suomen rakentamismääräyskokoelma A 2) ja maa- ja metsätalousministeriön suunnitteluvaatimuksista antamia säännöksiä. Virtsan erottamisen sekä virtsan, lietteen ja puristenesteen säiliöön johtamisen periaate esitetään tasomerkintöineen. Erillisen lantavaraston rakennussuunnitelmaan liitetään joko mittakaavaan 1: :200 piirretty pohjakaavio tuotantorakennuksen eläinpaikoista tai virallinen todistus tuotantorakennuksen eläinmääristä. 2.2 Etukäteisselvitykset, rakennustarkastajan lausunto Ennen rakennussuunnitelman laatimista tulee selvittää, millaisia rajoituksia maataloushallinnon ulkopuolisten viranomaisten taholta tullaan asettamaan kiinteän lannan, virtsan, lietelannan tai säilörehun puristenesteen varastoinnille ja levittämiselle esim. haju- tai vesistöhaittojen estämiseksi. Mikäli tällaisia rajoituksia kunnan viranomaisten toimesta tai kunnallisten järjestysten perusteella tullaan antamaan, tulee rakennustarkastajan mainita niistä lausunnossaan. 2.3 Ilmoitus ympäristönsuojeluviranomaisille Rahoitettavien kotieläinrakennusten osalta tulee TE-keskusten maaseutuosastojen ennen rakennussuunnitelman hyväksymistä todeta, että uusista ja peruskorjattavista rakennuksista on tehty ympäristönsuojeluain mukainen ympäristölupahakemus kunnan ympäristönsuojeluviranomaiselle tai alueelliselle ympäristökeskukselle, milloin rakennukseen tuleva eläinmäärä on suurempi kuin: (Suluissa alueellisen ympäristökeskuksen lupa) 30 (75) lypsylehmää 80 (200) lihanautaa 60 (250) emakkoa 210 (1000) lihasikaa 60 hevosta, ponia 160 uuhta, vuohta (30 000) munituskanaa tai (50 000) broileria tai muuta siipikarjaa 250 (2 000) siitosnaarasminkkiä 50 (600) siitosnaaraskettua/-supia 3. VARASTOINTITILAVUUDEN PERUS- TEENA OLEVA VARASTOIMISAIKA 3.1 Varastoimisajat Lanta ja kuivikelantaseokset on säilytettävä riittävän tilavissa varastoissa niin, että kaikki varastoidut lannat ja lantaseokset on mahdollista levittää sulan maan aikana viljelyksessä oleville pelloille. Lannan varastotilat on mitoitettava nautaeläimille, hevosille ja lampaille vähintään 8 kuukauden varastoimisajan perusteella, mikä edellyttää 4 kuukauden laidunkautta. Jos lai-
2 dunkausi on 4 kuukautta lyhyempi, tulee 8 kuukauden varastotilavuuteen lisätä sisäruokintakauden pituutta vastaava lisätilantarve. Ympäri vuoden sisällä pidettäville sekä muille kuin edellä mainituille eläimille edellytetään vähintään 12 kuukauden varastoimisaikaa. Ympäristökeskus voi alueellisista tai paikallisista olosuhteista johtuen edellyttää, että laidunnettaville eläimillekin on sovellettava vuoden varastoimisaikaa. 4. KIINTEÄN LANNAN VARASTOT JA KOURUT 4.1 Sovellutuskohteet Kiinteän lannan varastoinnissa erotetaan kiinteä osa (sonta) ja nestemäinen osa (virtsa + muut vedet) yleensä toisistaan. Täytepohjapihatoissa sekä muutoinkin, milloin virtsa ja muut vedet imeytetään riittävästi kuivikkeisiin, ei tarvita virtsasäiliötä. Virtsan varastointiin voidaan tällöin hyväksyä myös kiinteän lannan varasto, jossa virtsa sidotaan turve- tai muuhun kuivikepehkuun. Tällainen kuivalantala suositellaan rakennettavaksi katettuna. Näin voidaan myös täytepohjapihaton makuuja liikunta-alueen kuivikepohja laskea lantavarastoksi, täytepohjatilavuuden ja sen varastoimisaikamäärän mukaisesti. Porsitussikaloihin suositellaan kuivikkeiden käyttöön perustuvaa kiinteän lannan järjestelmää. Sikala, jossa on kestokuivikepohja (sahanpurupohja), voidaan hyväksyä edellyttäen, että sahanpurun ja mahdollisen entsyymin saanti on taloudellisesti turvattu ja että rakennuskustannukset ovat selvästi tavanomaista edullisemmat. Viim. mainituissa pohjaratkaisuissa ei tarvita erillistä lantavarastoa, jos eläinhalli täyttää kohdassa esitetyt eläinkohtaiset pinta-alavaatimukset. 4.2 Varaston tilavuus Varaston suuruus on riippuvainen vaadittavasta varastoimisajasta, käytettävien kuivikkeiden määrästä, lannanhoito- ja varastointimenetelmästä sekä sadevesien varastotarvetta lisäävästä vaikutuksesta. Rakennussuunnitelmassa hyväksyttävät varastotilavuudet käyvät ilmi taulukosta 1. Varasto voidaan perustelluista syistä suunnitella taulukossa esitettyä jonkin verran suuremmaksi. 4.3 Avolantala Avolantala tulee mitoittaa siten, ettei lanta nesteineen valu lantalan ulkopuolelle. Lantalan reunat tulee tätä silmällä pitäen tehdä vähintään 500 mm korkeiksi (kuva 3). Myös ajoluiskan tulee olla vähintään 500 mm:n korkuinen (esim. upottamalla lantalan pohja maahan). Ulkopuolella tulee olla kuiva ja kovapohjainen ajoluiska ja kuormauslaatta. Sadeveden valuminen suoraan katolta lantalaan tulee estää. Kuivalantalan ohjeellinen varastointitilavuus saadaan kertomalla lantalan pohjapinta-ala seinämäkorkeudella (väh. 0.5 m) lisättynä yhdellä metrillä. Avolantalaan suoraan satava vesi ja lumi on myös otettava huomioon. Osa sade- ja sulamisvesistä haihtuu lantalasta ja osa imeytyy kuivikkeisiin. Lantalasta on kuitenkin syytä varautua poistamaan nestettä joko virtsasäiliöön tai erilliseen lantavesisäiliöön. Vuoden aikana kertyväksi nestemääräksi voidaan arvioida vähintään 0.1 m 3 /m 2, joka tulee ottaa huomioon säiliön mitoituksessa. Kattamattoman lantalan etäisyyden rakennuksen ulkoseinästä tulisi olla vähintään 1.2 m (kuva 3), jos seinä ei ole erityisesti suojattu. Lantalan reunakorkeudeksi tällä sivulla suositellaan ³ 1 m. 4.4 Kuivikepohjat lantavarastotilana Pihattojen kuivikepohjat voidaan kuten edellä on mainittu, huomioida lannan varastotilana. Kestokuivikepohjan, esim. sahanpurupohjan, omaavissa kotieläinsuojissa ei tarvita erillistä lantavarastoa, jos pohjan pinta-ala on riittävän suuri eläinmäärään nähden. Pinta-alavaatimuksena on vieroitetuilla porsailla 0.5 m 2 /eläinpaikka, lihasioilla 1.3 m 2 /eläinpaikka, joutilailla emakoilla 2.5 m 2 /emakko ja emakolla porsaineen 5.0 m 2 /emakko. Naudoilla pinta-alavaatimuksena on vähintään yksi neliömetri 70:ä elopainokiloa kohti. Purupohjan paksuus tulee olla vieroitetuilla porsailla vähintään 0.5 m, muilla vähintään 0.6 m. Jos eläintiheys on suurempi kuin edellä mainittu, tulee kotieläinsuojassa olla asianmukaista lannan varastotilaa ylimääräistä eläinmäärää vastaavasti. 4.5 Lantalan kattaminen Kiinteän lannan varasto voidaan tehdä katettuna tai avolantalana. Luvan saaminen avolantalalle taajan asutuksen tai naapurin välittömässä läheisyydessä tulee selvittää ennen rakennushankkeeseen ryhtymistä. Katetun kuivalantalan pitää olla hyvin tuulettuva, mitä silmällä pitäen sen ulkovaipan tulisi olla harva tai aukollinen. Käytännöllisistä syistä katetun lantalan betonireunojen pitää olla korkeudeltaan vähintään 1500 mm. Avolantalan näkösuojana toimivan seinämän korkeuden tulisi olla vähintään 1500 mm (kuva 1). Ajoluiskan korkeus tulee katetuissa kiinteän lannan varastoissa olla vähintään 200 mm:n korkuinen. Virtsasäiliön kattamisella estetään lumen ja sadeveden pääsy säiliöön (kuva 2). Tällöin säiliön tilavuuden mitoituksessa ei tarvitse ottaa sadevesiä huomioon. 2 (8)
3 Taulukko 1. Kuivikelantalan, virtsa- sekä lietelantasäiliöiden minimivarastointitilavuudet Varastointitilavuus, m 3 / eläin Eläinlaji Kuivikelanta + virtsa Lietelanta Kuivalantala, virtsa 2) kuivikkeeseen imeytetty 12 kk 8 kk 12 kk 8 kk 12 kk 8 kk Lypsylehmä 1) Hieho, emolehmä, liha nauta, siitossonni Nuorkarja kk Nuorkarja < 6 kk Emakko porsaineen (normaali) 3) Lihasika, 4) 6) Siitossika, joutilas emakko 5) Vieroitettu porsas 4) 7) Hevonen Poni Lammas, uuhi karitsoineen; vuohi, kuttu kileineen Lattiakana, broileriemo Häkkikana Kalkkuna 4) Broileri, kananuorikko 4) Ankka, hanhi 4) Sorsa 4) Minkki-, hillerinaaras 0.25 Kettu-, supinaaras 0.5 1) Korkeatuottoisille karjoille suositellaan taulukossa esitettyjä lukuja suuremmat varastotilavuudet. 2) 3) 4) 5) 6) 7) Pihaton kuivikepohja voidaan huomioida varastona. Käytettäessä runsaasti kuivikkeita, varastotilaa tulisi varata taulukossa esitettyä enemmän. Porsaat mukana n. 11 viikon ikään asti Eläinpaikkaa kohti vuodessa Koskee emakkorenkaiden keskusyksikköä; eläinpaikkaa kohti vuodessa Koskee lihasikoja, joiden keskimääräinen teuraspaino on enintään 90 kg. Jos teuraspaino on suurempi, käytetään siitossian/joutilaan emakon arvoja. Porsas kasvatuksessa, ikävaihe viikkoa 4.6 Lantalan ja virtsasäiliön rakenteet Lantavaraston pohjan reunoineen ja virtsasäiliön tulee olla vesitiiviitä ja siten rakennettuja etteivät lannan aineosat pääse ympäristöön. Virtsasäiliön kannen tulee kestää siihen mahdollisesti kohdistuvat ajoneuvo- ym. rasitukset (kuormitukset RIL , kohta 5.53:n mukaan). Tyhjennysluukun suunnittelussa tulee ottaa huomioon turvallisuusnäkökohdat, esim. luukun avautuminen liikenteen kannalta sekä ihmisten ja eläinten toimintojen tai oleskelun yhteydessä. Ilmatiivis säiliö tulee varustaa paineentasausputkilla. 4.7 Kourut ja niihin liittyvät laitteet Parsinavetan kiinteän lannan kourujen standardileveys on 600 mm (kuva 3); syvyys määräytyy siirtomenetelmän ja mahdollisen siirtolaitteen mukaan. Virtsakourun leveys määräytyy käytettävän kourupeitteen leveyden mukaan. Virtsakourun ja virtsasäiliön välinen putki tulisi varustaa puhdistettavalla hajulukolla. Koneellisia lannanpoistolaitteita käytettäessä tulisi kiinnittää huomiota laitteiden toimivuuteen kylmissä olosuhteissa. Lantakourut mitoitetaan lannanpoistolaitteiden valmistajan ohjeiden mukaan. (kuva 3). Kuva 1. Avolantalan kattaminen Kuva 2. Virtsa-/lietelantasäiliön kattaminen 2 (8)
4 voi sijaita laajalle jaloittelualueelle johtavan kulkuaukon edessä olevalla tiivispohjaisella alueella ja kelpaa sellaisenaan, kun sen mitoitus on oikea. Kattamattomissa ruokintapaikoissa on myös oltava keräilykaivot, joiden tilavuus on vähintään 0.2 m² ruokinta-aluelaatan neliömetriä kohti. Jaloittelualueen aitaukset tulee tehdä kestämään eläinten aiheuttamia rasituksia samoin kuin pitää eläimet turvallisesti tarhassa. Nautakarjalle sopiva aitakorkeus on 1200 mm. Kuva 3. Periaatepiirros kiinteälantajärjestelmän toimintakaaviosta ja parsinavetan kiinteälannan kourut Kuva 4. Periaatekuva suppeasta jaloittelualueesta kylmäpihaton yhteydessä 4.8 Nautakarjan jaloittelualueet Jaloittelualue on alue, jota käytetään vain eläinten jaloitteluun ja jota eläimet eivät laidunna. Jaloittelualueella on järjestetty ruokinta. Suppean jaloittelualueen, jonka ala on alle 20 m² täyskasvuista (lehmä tai muu yli 22 kk-ikäinen nauta) nautaeläintä kohti, tulisi olla tiivispohjainen (esim. maabetoni tai asfaltti) ja muotoiltu niin, että likavedet voidaan johtaa keräilykaivoon, ks. kuva 4. Kaivon tilavuus on vähintään 0.2 m³ jaloittelupihan neliömetriä kohti, mikäli kyseessä ei ole katettu alue. Laajalle jaloittelualueelle, yli 20 m² yhtä täyskasvuista nautaeläintä kohti, avautuvan kulkuaukon edessä rakennuksen ulkopuolella tulisi olla vähintään 50 m²:n kokoinen tiivispohjainen alue tai yhtä täyskasvuista nautaeläintä kohti vähintään 5 m², suosituksena 10 m², ks. kuva 5. Alueen ylärajaksi riittää 300 m². Jos eläimille on järjestetty kulkuväylä rakennuksesta jaloittelualueelle, on tämäkin oltava tiivispohjainen. Laajan jaloittelualueen pysyvän ruokintapaikan eteen varataan vähintään 3 m:n syvyinen tiivispohjainen alue, ks kuva 5. Ruokintapaikkaleveyttä varataan vähintään 0.7 m kutakin täysikasvuista nautaeläintä kohti. Tämän lisäksi tulisi tehdä puhdistusta varten traktorin kääntymiselle tarvittavaa tiivispohjaista aluetta. Siten ruokintapaikan yhteen on varattava yhteensä noin 4 m² tiivispohjainen alue täyskasvuista nautaa kohti. Ruokintapaikka Alueet ja keräilykaivot tyhjennetään säännöllisesti tarpeen mukaan ja aines levitetään kasvukauden aikana pelloille. Jaloittelualueen tiivispohjaisuudella tarkoitetaan vähintään maabetonia tai asfalttia tiiviydeltään vastaavaa pintaa asianmukaisine pohjakerrosrakenteineen. Normaalissa laidunnuksessa rakennuksesta laitumelle johtavan kulkutien tulisi olla kovapohjainen, siten että kulkutien pinta kestää kulkemisen ja on puhdistettavissa. Kuva 5. Periaatekuva laajasta jaloittelualueesta 4 (8)
5 4.9 Turkistarhojen lannankäsittely Turkistarha-alue tulee muotoilla niin, etteivät pintavedet pääse valumaan tarha-alueelta suoraan ulkopuoliseen ympäristöön ja niin että ulkopuoliset pintavedet eivät myöskään pääse tarha-alueelle. Tämä voidaan ratkaista parhaiten kaivamalla ojat alueen ympäri, mikä pitää tarha-alueen kuivana. Tarhan pintavedet voidaan johtaa omaan ojaan ja sieltä sorasuodatuksen läpi ympäröivään ojaan (kuva 6). Mikäli tarha-alue on salaojitettu, nämä vedet käsitellään imeyttämällä, sadettamalla tai muulla sopivalla tavalla. Vanhojen turkistarhojen varjotalojen saneerauksen yhteydessä, alustoja korotetaan niin, ettei lanta joudu tekemisiin sade- tai sulamisvesien kanssa. Kuvan 7 mukaista 300 mm:n korotusta on pidettävä vähimmäisvaatimuksena olemassa olevissa varjotaloissa, suosituksena pidetään 400 mm ja lisäksi tulee käyttää kuivikkeita. Lanta varastoidaan alueella olevaan lantalaan. Lantalan tilavaatimukset saadaan taulukosta 1. Uudet ja peruskorjattavat turkiseläinsuojat tulee varustaa varmalla lannankeräysjärjestelmällä. Tällaiseksi katsotaan tiiviit lannankeräyskourut tai -astiat tai vesitiivis kalvo tai muu vastaavan tasoisen vesitiivis alusta. Vesitiiviiksi kalvoksi katsotaan tähän tarkoitukseen sopiva muovi- tai kumimateriaali kuten esim. 0,5 mm HDPE-kalvo tai 1 mm butyylikumimatto Kompostointialusta Kuivikelannan tai -pohjaseoksen, jonka kuivaainepitoisuus on vähintään 40 % (tällainen on esim. broilerin kuivikelanta), varastointi ja kompostointi voidaan suorittaa tiiviin kompostointialustan päällä. Kompostointialustan yhdelle reunalle tulee rakentaa vähintään 1 m korkuinen reuna alustan tyhjentämisen helpottamiseksi. Lantavesien valumat ympäristöön estetään kompostiauman peittämisellä ja turvekerroksella alustan reunoille, alustan muotoilulla esim. kallistus laatan keskipisteeseen. Ohjeellinen mitoitus: Lantamäärä [m 3 ] x 0,6 = alustan pohjapinta-ala [m²]. 5. LIETELANTAVARASTOT JA -KOURUT 5.1 Sovellutuskohteet Lietelantajärjestelmä perustuu lannan ja virtsan muodostaman massan valumiseen omalla painollaan tai huuhtoen varastoon tai pumppukaivoon. Lannan käsittelyn helppous ja rakennuskustannukset huomioon ottaen järjestelmä tulee edulliseksi lähinnä keskikokoisissa ja sitä suuremmissa nautakarjarakennuksissa ja lihasikaloissa. Lietelantajärjestelmää ei pidetä porsitussikaloissa suositeltavana, vaan kuivikkeiden käyttöön perustuva kuivalantajärjestelmä on niissä tarkoituksenmukainen eläinten viihtyvyyden kannalta. Lietelantajärjestelmien toimintakaaviot ovat esitetty kuvissa Kuva 6. Esimerkki turkistarhan kuivatuksesta Kuva 8. Periaatepiirros valutuksella toimivasta lietelantajärjestelmästä Kuva 7. Varjotaloalustan korotus ja tiivis pohja 5 (8)
6 Kuva 9. Viemärilannanpoisto, periaatekuva Kuva 10. Huuhtelujärjestelmän periaatekuva 5.2 Varastotarve Lietelantavaraston hyötytilavuuden tulee olla vähintään taulukon 1 mukainen. Lietelantavaraston hyötytilavuuteen luetaan varsinaisen varastosäiliön lisäksi myös mahdollisen pumppukaivon hyötytilavuus. Mikäli lietteen siirto säiliöön tapahtuu vapaan juoksutuksen avulla, voidaan säiliön varastoimiskorkeutena pitää enintään patokynnyksen yläreunan mukaista korkeutta. Kattamattomassa säiliössä lisätään taulukon 1 mukaan laskettuun tilavuuteen säiliökorkeutta vähintään 300 mm (vrt. kohta 4.4). 5.3 Varaston sijoittaminen Ellei rakennuspaikan maaperä (pohjavesi, kallio tms.) toisin edellytä, lietesäiliö sijoitetaan siten, että sen reuna on korkeintaan lietekourujen patokynnyksen tasolla. Milloin lietesäiliö sijoitetaan niin, että lietteen pinta tulee olemaan mainittua ylempänä, varmistetaan varastosta pumppukaivoon johtava yhteys kahdella luukulla tai muulla yhteyden katkaisevalla sulkijalla, jotka ovat riittävän nopeasti suljettavissa ja avattavissa varaston ulkopuolelta. Tämä järjestely tulisi ilmetä leikkauspiirustuksissa. Avosäiliö tulee sijoittaa siten, ettei ihmisille tai eläimille aiheudu siitä haittaa tai vaaraa. Kotieläinrakennuksen muunneltavuuden ja laajennettavuuden kannalta lietelanta- ja virtsavaraston sijoittaminen rakennuksen alle tai eläintilan päätyyn ei ole yleensä tarkoituksenmukaista. Myös lantakaasujen pääsyn estäminen varastosta eläintai työskentelytiloihin on kellarivarastoja käytettäessä yleensä vaikeata. Milloin varasto sijoitetaan eläintilan alle, tulee lietekouruilla olla kiinteät pohjat, ja ne saavat avautua lantatilaan vain hajulukon kautta. Ko. rakenteet esitetään leikkauspiirustuksissa. 5.4 Rakenteet Lietelantavaraston ja kanavien tulee olla vesitiiviitä. Valmisosia käytettäessä suositellaan valittaviksi maa- ja metsätalousministeriön ennakkohyväksymiä tarvikkeita. Betonielementtien kuten myös muiden materiaalien saumauksessa noudatetaan ennakkohyväksyntäpäätöksessä hyväksyttyä työtapaa. Lietelantavarastojen rakenteissa käytetyn betonin tulee olla vähintään K30-2 luokkaa ja säänkestävää. Laskettu halkeamaleveys ei saa ylittää 0.3 mm. Varastotilavuudeltaan yli 500 m 3 :n liete- ja virtsasäiliöiden mitoituksessa sisäpuolisille nestekuormille ei saa ottaa huomioon ympäröivän maan painetta. Alle 500 m 3 :n maahan upotettavan tai pengerretyn säiliön mitoituksessa otetaan huomioon täytön tiivistämiseen liittyvät epävarmuustekijät. Levymäisten rakenneosien rakennepaksuus ja raudoitus valitaan siten, että vaadittu suojabetonipeitteen paksuus saavutetaan ja että rakenteella on riittävä varmuus vaurioitumista vastaan myös kuljetuksen ja asennuksen aikana. Alle 120 mm:n kuorielementit voidaan hyväksyä vain erillisselvityksen perusteella. Vaadittava raudoituksen suojabetonipeitteen paksuus lantaa ja virtsaa vasten on 30 mm. Mikäli ympäristönäkökohdat vaativat, tulee lietesäiliö kattaa. Luvan saaminen avosäiliölle taajan asutuksen tai naapurin välittömässä läheisyydessä on samaten kuin kuivalantaloiden ja virtsasäiliöiden osalta selvitettävä ennen rakennushankkeeseen ryhtymistä. Kate voi olla kiinteä tai kelluva kate (kuva 2). Katteen tehtävänä on estää sadeveden pääseminen säiliöön ja säiliöstä tapahtuvien kaasupäästöjen rajoittaminen. Kelluvan katteen rakenteen on mahdollistettava sadeveden pumppaus katteen päältä. Tällöin säiliön tilavuuden mitoituksessa ei tarvitse ottaa sadevesiä huomioon. Kaasupäästöjä voi rajoittaa myös vettä läpäisevillä kelluvilla pintarakenteilla. Rakenteet valitaan ja suunnitellaan ottaen huomioon säiliön aggressiiviset ympäristöolosuhteet. 6 (8)
7 Mikäli lietelantavarasto tehdään päältä kuljettavaksi, tulee sen kannen kestää siihen kohdistuvat rasitukset, esim. traktorin ja siihen liittyvien kuljetuslaitteiden painon (RIL , 5.53). Varaston tyhjennysluukun tai -luukkujen suhteen viitataan edellä esitettyihin virtsasäiliötä koskeviin ohjeisiin. Lietesäiliön suoja-aidan silmäkoko tai lautarako saa pystysuunnassa olla enintään 100 mm ja aidan korkeuden tulee olla maasta mitattuna vähintään 1500 mm (kuva 11). Teräsverkkoisen aidan yläosan vaakalangat, enintään 500 mm yläreunasta, voidaan jakaa enintään 150 mm jaolla. Aitaverkko vaatii ylä- ja alareunaan kehärakenteen, johon verkko voidaan kiinnittää. Suoja-aidan portit tulee olla saranoituja ja lukkosalvalla varustettuja. Suoja-aita mitoitetaan 0.4 kn/m kuormalle suorassa kulmassa aidan pituussuuntaan sekä vaakasuorana että pystysuorana. Lannan pumppauksessa tarvittavien portaiden, työskentelytasojen ja niihin liittyvien suojakaiteiden tulee olla tarkoituksenmukaisia ja riittävän tukevia. Puiset rakenteet suositellaan tehtäväksi kestopuusta. 5.5 Tuuletuslaitteet Lietelantavarastossa tai pumppukaivossa olevien lantakaasujen siirtyminen eläin- ja työskentelytiloihin estetään varaston tai pumppukaivon ja lietekanavan yhtymäkohtaan sijoitetulla hajulukolla ja mahdollisella kanavan tuuletuksella. Lietesäiliön täyttäminen tulisi tapahtua alhaaltapäin. Pitkät lietelantakanavat tulisi varustaa koneellisella tuuletuslaitteistolla (kuva 12), joiden ilmanpoistoteho vastaa eläintilan minimitarvetta. Kuva 12. Alaimujärjestelmä 5.6 Lannansiirtojärjestelmät, kourujen mitat Lietelannanpoisto voidaan suunnitella joko valutus-, padotus- tai viemärijärjestelmänä tai koneellisella siirtolaitteella varustettuna. Leveyden suositusmitta parsinavetan lietekourulle on 900 mm ja ritiläosalle 700 mm (ks. kuva 13). Valutuslannanpoistossa kourun syvyys määräytyy sen pituuden mukaan (syvyys 300 mm mm/m kourun pituutta) ja padotuslannanpoistossa patoluukun toivotun tyhjennysvälin mukaan. Kourun vähimmäissyvyyden tulisi kuitenkin olla 600 mm. Yleensä suositellaan käytettäväksi valutuslannanpoistoa vähäisemmän kaasun muodostuksen vuoksi. Kuva 13. Parsinavetan lietelantakouru Kuva 11. Periaatepiirros lietevaraston sijoituksesta ja kaasulukosta. Parsipihatoissa käytävän leveyden suositusmitta on kahden makuuparsirivin välissä 2100 mm sekä yhden parsirivin sivulla vähintään 1800 mm. Yli 1800 mm leveän ritiläkäytävän alla oleva lietekouru tulisi toimivuuden kannalta jakaa väliseinällä kahteen osaan. Kourut tulisi tehdä mahdollisimman suoriksi. L- ja U-muotoisten kourujen patokynnys tulisi virtaussuuntaan katsoen aina sijoittaa ennen mutkaa. Sikaloiden kourujen mitat määräytyvät sisustusjärjestelmän mukaan, suositeltava kouruleveys on mm. Viemärijärjestelmässä lanta lasketaan vaakasuorista tasapohjaisista lietekouruista viemäriputken kautta lietesäiliöön. Kourujen tyhjennys suoritetaan tarvittaessa lietemäärän ja - koostumuksen mukaisesti (ks.kuva 9). Lietekourusta lähtevän tyhjennysputken vähimmäishalkaisija on 200 mm ja putken suu tukitaan tulpalla, 7 (8)
8 joka nostetaan ylös tyhjennysvaiheessa. Tulpan tulee tukkia putken suu tiivisti, jotta vesi ja ohuet massat eivät pääse vuotamaan pois kanavasta. Huuhtelujärjestelmässä lanta huuhdotaan tarpeen mukaan pois kanavista lietteellä joka pumpataan putken kautta lietelannan välisäiliöstä lietekanavien yläpäähän, jolloin se huuhtelee lietekanavat kokoojakanavaan tai suoraan välisäiliöön. 6. MUIDEN JÄTTEIDEN VARASTOINTI 6.1 WC-jätteet, maitohuoneiden pesuvedet, ym. pesuvedet Kotieläinrakennuksen maitohuoneesta ja WC:stä kertyvät pesu- ja jätevedet on suotavaa ohjata suoraan liete- tai virtsasäiliöön. Lypsytilojen ja - laitteiston pesussa tulisi käyttää veden kulutusta vähentäviä kierrätyspesujärjestelmiä. Niille voidaan myös järjestää panospuhdistamokäsittely tai pienemmille vesimäärille hajoituskaivon kautta maaperäkäsittely joko maasuodatuksella tai poikkeustapauksissa maahan imeyttämällä. Pienempiä jätevesimääriä voidaan ohjata erilliseen tai asuinrakennuksen viemärijärjestelmään liittyvään hajoituskaivoon. Pesuvedet voidaan ohjata suoraan lantakouruun sellaisissa tapauksissa joissa voidaan olettaa esiintyvän lannan virtausongelmia. Pesuvesien määrä on tällöin erikseen arvioitava ja huomioitava lietesäiliön mitoituksessa. Maito- ja lypsylaitteiden ohjeellisena pesuvesimääränä käytetään 150 m 3 /vuosi. Hävitettävä maito, johtuen lehmien lääkityksestä ja terveydellisistä syistä, tulisi aina johtaa lietelanta- tai virtsasäiliöön tai muuhun umpisäiliöön. WC:n jätteitä ei saa johtaa lietekouruun, vaan suoraan lietesäiliöön. Kanaloiden ja broilerikasvattamoiden pesu- ja desinfiointivedet johdetaan umpisäiliöön, jonka vuotuinen mitoitusohje on 1.5 m 3 /1000 kanaa tai broileria. Jos kanaloiden pesussa käytetään höyrypesua, riittää pesuvesisäiliön mitoitukseksi 0.7 m 3 /1000 kanaa tai broileria per vuosi. Vastaava luku kalkkunakasvattamoille on 1 m 3 /1000 kalkkunaa per vuosi. 6.2 Säilörehun puristenesteen varastointi Puristenesteen erittyminen kestää viikkoa ja sen määrä vaihtelee rehun laadusta ja korjuupäivien kosteudesta johtuen m 3 tonnia kohti. Säilörehun puristeneste voidaan johtaa lietelantasäiliöön tai virtsakaivoon, ei kuitenkaan lanta-, virtsa tai lietekanavien kautta. Mikäli puristenestettä varten rakennetaan erillinen varasto, on varaston tilantarve vähintään 0,15 m 3 /rehutonni, esikuivatun rehun ollessa kyseessä 0.05 m 3 /rehutonni. Jos puristeneste johdetaan liete- tai virtsasäiliöön, käytetään samoja arvoja. Puristenesteen poisjohtamista varten betonirakenteisen säilörehuvaraston pohja tulisi varustaa haponkestävällä (ruostumattomalla) lattiaritilällä tai keräilykourulla ja mieluummin PVC-muoviputkista tai lasitetuista keraamisista putkista valmistetulla viemärillä. Viemäri johdetaan säiliön ulkopuolelle sijoitettuun 0,5...1,0 m 3 suuruiseen vesitiiviiseen, ilmalukolla varustettuun kannelliseen säiliöön. Ko. säiliöstä puristeneste johdetaan liete-, virtsa- tai puristenestevarastoon ilmalukolla varustetun läpimitaltaan n. 150 mm paksuisen riittävästi viettävän putken ( mm/m) tai pumpun avulla. Piirustuksissa tulee osoittaa, minne puristeneste johdetaan. Puristenesteen syövyttävän vaikutuksen takia tulee betonirakenteet pintakäsitellä syöpymistä vastaan (teräshierto) ja terästen betonisuojapaksuuden tulee olla vähintään 30 mm. Säilörehu tulisi mahdollisuuksien mukaan valmistaa esikuivatusta rehusta puristenesteen määrän vähentämiseksi. 8 (8)
Petri ja Tanja Hovi. Hovintie 19, LAPPEENRANTA.
1 K A A K K O I S - S U O M E N Y M P Ä R I S T Ö K E S K U S PL 1023, Kauppamiehenkatu 4 45100 KOUVOLA Puhelin (05) 75441 Telefax (05) 371 0893 YMPÄRISTÖLUPAPÄÄTÖS 1(11) Nro A1040 Dnro KAS-2004-Y-504-131
PÄÄTÖS Annettu julkipanon jälkeen Paikka/Plats Seinäjoki Ympäristölupayksikkö Miljötillståndsenheten Päiväys/Datum Dnro/Dnr 27.10.2008 LSU 2008 Y 345 (113) ASIA HAKIJA Eläinsuojien toimintaa koskeva ympäristölupapäätös